NGC 4651

NGC 4651 (נקראת גם גלקסיית המטרייה) היא גלקסיה ספירלית בקבוצת הכוכבים שערות ברניקי, הנמצאת במרחק של כ-62 מיליון שנות אור ממערכת השמש ושייכת לצביר הבתולה. לגלקסיה בהירות נראית מדרגה 10.92 והיא התגלתה ב-30 בדצמבר 1783 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.12, כשהיא מתוארת כדי בהירה, גדולה למדי, מעט מאורכת ועם מרכז בהיר בהרבה משוליה. בנו, ג'ון הרשל, צפה בה מספר פעמים והכניס אותה לקטלוג הערפיליות שפרסם בשנת 1833 תחת הציון 1409, כאשר בתצפיות המוקדמות יותר היא תוארה כבהירה מאוד ועגולה ובתצפיות המאוחרות יותר כדי בהירה, גדולה ומאורכת, ותמיד צוין שהיא מתבהרת בהדרגה בכיוון המרכז. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3184 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4651, כאשר היא מתוארת כבהירה למדי, גדולה ומתבהרת בהדרגה לכיוון המרכז. הגלקסיה נמצאת בקצה הצפוני של צביר הבתולה שגולש אל תוך קבוצת הכוכבים שערות ברניקי, כ-6.4 מעלות ממערב-דרום-מערב לכוכב α בשערות ברניקי וכ-7 מעלות מצפון-מערב לכוכב וינדמיאטריקס. כ-1.9 מעלות מדרום-מזרח לה נמצאת NGC 4710, כ-2.8 מעלות מדרום-דרום-מזרח לה נמצאת NGC 4689, כ-3.3 מעלות מדרום לה נמצאת NGC 4654, כ-3.6 מעלות מדרום-דרום-מערב לה נמצאת M90, כ-2.7 מעלות מדרום-מערב לה נמצאת M91, כ-3.5 מעלות ממערב-דרום-מערב לה נמצאת M88 וכ-5 מעלות ממערב לה נמצאת M100, כולן גלקסיות השייכות גם כן לצביר הבתולה. אורכה הזוויתי של NGC 4651 הוא כ-4 דקות קשת, שממרחקה שקול לקוטר של מעט יותר מ-70,000 שנות אור, קרוב לשלושה רבעים מהקוטר של שביל החלב. מסתה מוערכת בכ-‎6×1011‎ מסות שמש, דומה למסת שביל החלב, כאשר רק כ-3% ממנה או כ-‎1.7×1010‎ מסות שמש, היא מסת הכוכבים שבגלקסיה. בנוסף יש בה גם מימן חופשי שכמותו מוערכת בכ-‎5.7×109‎ מסות שמש, כחצי ממסת הכוכבים, ונראה שלמעלה מ-90% ממסת הגלקסיה היא חומר אפל שטיבו לא ידוע. מהגלקסיה יוצא לכיוון מזרח (ימין בתמונה) פס צר של כוכבים ושל גז ואבק למרחק זוויתי ש לכ-5.25 דקות קשת השקול למרחק של לפחות 95,000 שנות אור. בקצה הפס נמצאת קשת צרה של כוכבים, גז ואבק בכיוון ניצב לפס היוצא מהגלקסיה, שביחד איתו יוצרת צורה של מטרייה, שעל שמה קרויה הגלקסיה. המסה של כוכבי ה"מטרייה" מוערכת בכאחוז ממסת הגלקסיה עצמה, כ-‎1.8×1010‎ מסות שמש. ככל הנראה אלה השרידים של גלקסיית לוויין עם מסה של כ-‎9×1010‎ מסות שמש, שהתפרקה כתוצאה מכוחות גאות שהפעילה עליה NGC 4651. מדיה וקבצים בנושא NGC 4651 בוויקישיתוף NGC 4651, בבסיס הנתונים SIMBAD לגרמי שמיים אסטרונומיים SIMBAD: NGC 4651 NED: NGC 4651 C. Foster, H. Lux, A. J. Romanowsky, D. Mart ́ınez-Delgado, S. Zibetti, J. A. Arnold, J. P. Brodie, R. Ciardullo, R. J. GaBany, M. R. Merrifield, N. Singh & J. Strader: Kinematics and simulations of the stellar stream in the halo of the Umbrella Galaxy, Monthly Notices of the Royal Astronomical Society, Vol. 442, Iss. 4, p. 3 (2014) C. Foster, H. Lux, A. J. Romanowsky, D. Mart ́ınez-Delgado, S. Zibetti, J. A. Arnold, J. P. Brodie, R. Ciardullo, R. J. GaBany, M. R. Merrifield, N. Singh & J. Strader: Kinematics and simulations of the stellar stream in the halo of the Umbrella Galaxy, Monthly Notices of the Royal Astronomical Society, Vol. 442, Iss. 4, p. 18 (2014) W. Herschel: Catalogue of One Thousand new Nebuae and Clusters of Stars, Philosophical Transactions of the Royal Society of London, vol. 76, p. 473 (1786) J. F. W. Herschel: Observations of nebulæ and clusters of stars, made at Slough, with a twenty-feet reflector, between the years 1825 and 1833, Philosophical Transactions of the Royal Society of London, vol. 123, p. 431 (1833) J. L. E. Dreyer: A New General Catalogue of Nebulæ and Clusters of Stars, being the Catalogue of the late Sir John F. W. Herschel, Bart, revised, corrected, and enlarged, Memoirs of the Royal Astronomical Society, Vol. 49, p. 131 (1888) NASA: NGC 4651: The Umbrella Galaxy, Astronomy Picture of the Day, 2.7.2014